***Δελτίο Τύπου***

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας διοργανώνει Διαδικτυακή Ενημερωτική Ημερίδα Σχολικού Επαγγελματικού Προσανατολισμού (Σ.Ε.Π.) με τίτλο:

***«H Μετάβαση από το Γυμνάσιο στο Λύκειο»***,

**την Πέμπτη 15 Ιουνίου και ώρα 17:00.**

Στόχος της ημερίδας είναι η ευαισθητοποίηση και η ενημέρωση γονέων/κηδεμόνων και μαθητών/μαθητριών της Γ΄ τάξης Γυμνασίου, της Α΄ τάξης ΓΕ.Λ. και της Α΄ τάξης ΕΠΑ.Λ για τις εκπαιδευτικές επιλογές τους μετά το Γυμνάσιο.

Η ημερίδα θα μεταδοθεί διαδικτυακά μέσω livestreaming από το κανάλι της Περιφερειακής Διεύθυνσης Εκπαίδευσης : [www.webtv.kmaked.eu](http://www.webtv.kmaked.eu) και θα παραμείνει αναρτημένη για να είναι στη διάθεση της εκπαιδευτικής κοινότητας.

Οι ενδιαφερόμενοι μπορούν να υποβάλλουν ερωτήματα στην πλατφόρμα ερωτήσεων [www.submit.kmaked.eu](http://www.submit.kmaked.eu) έως και την Τετάρτη 14 Ιουνίου 2023.